MM Stoica a făcut anunțul despre jucătorul din Superligă: "Din vară, va fi jucătorul nostru!"
Alexandru Musi, jucător în vâsrtă de 19 ani, a ajuns sub formă de împrumut, la Petrolul de la FCSB.
Jucătorul a avut evoluții bune la echipa prahoveană în acest sezon și i-a atras atenția lui Gigi Becali. Patronul FCSB a dezvăluit că Musi se va întoarce la vară la echipa bucureșteană.
MM Stoica a confirmat și el, spusele patronului FCSB.
"Sunt şi cluburi mari care fac greşeli. Pe Bayern Munchen s-ar putea să o coste campionatul faptul că l-a lăsat pe Stanisic împrumut la Bayer Leverkusen şi el a deschis scorul în meciul cu Leverkusen, pentru Leverkusen. Dar, mă rog, astea sunt alte probleme. Nu e logic să fereşti un jucător care a semnat cu o echipă? De ce să joace împotriva echipei respective?
Nici noi nu-l lăsăm pe Musi, nu mi se pare normal ca Musi să joace împotriva intereselor lui. Că Musi, din vară, va fi jucătorul nostru. Astea sunt nişte chestii pe care le faci pentru jucător, în primul rând. Rapid a avut alte idei, l-a lăsat pe (n.r. împrumutat la UTA) Micosvchi să joace", a spus Mihai Stoica, la Orange Sport.